MK sēdes protokollēmuma projekts 26-TA-1036
Izdrukāts 29.07.2026. 21.10 - 2.0 Redakcija
Ministru kabineta sēdes protokollēmums



· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Finanšu ministrijai līdz 2026.gada 31.maijam iesniegt Latvijas Atveseļošanas un noturības mehānisma plāna ceturto papildinājumu Eiropas Komisijā.
· 4. Finanšu ministrijai sadarbībā ar nozaru ministrijām nodrošināt Latvijas Atveseļošanas un noturības mehānisma plāna ceturtā papildinājuma precizēšanu atbilstoši Eiropas Komisijas komentāriem.
· 5. Finanšu ministrijai atkārtoti iesniegt Latvijas Atveseļošanas un noturības mehānisma plāna ceturto papildinājumu apstiprināšanai Ministru kabinetā, ja pēc oficiālas iesniegšanas Eiropas Komisijai, ir veikti būtiski precizējumi.
· 6. Atzīt Ministru kabineta 2025. gada 22. decembra sēdes protokola Nr. 53 103. § "Informatīvais ziņojums "Par izmaiņām "Par Latvijas Atveseļošanas un noturības mehānisma plāna 2. komponentes "Digitālā transformācija" reformu un investīciju virziena 2.3. "Digitālās prasmes" reformas 2.3.2.r. "Digitālās prasmes sabiedrības un pārvaldes digitālajai transformācijai" 2.3.2.1.i. investīcijas "Digitālās prasmes iedzīvotājiem t.sk. jauniešiem" īstenošanu"""" 2.punktu par aktualitāti zaudējušu un investīcijas 2.3.2.1.i “Digitālās prasmes iedzīvotājiem, t. sk. jauniešiem" Atveseļošanas un noturības mehānisma finansējumu 3 010 779 euro novirzīt Ekonomikas ministrijai 3.1.1.7.i.investīcijas “Aizdevumi nekustamā īpašuma attīstītājiem zemas īres maksas mājokļu būvniecībai” īstenošanai.
· 7. Ekonomikas ministrijai normatīvajos aktos noteiktajā kārtībā pieprasīt Atveseļošanas un noturības mehānisma finansējumu 3 010 779 euro apmērā no valsts budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 3.1.1.7.i.investīcijas “Aizdevumi nekustamā īpašuma attīstītājiem zemas īres maksas mājokļu būvniecībai” īstenošanai.
· 8. Atļaut Ekonomikas ministrijai pārskaitīt Atveseļošanas un noturības mehānisma finansējumu 3 010 779 euro apmērā AS “Attīstības finanšu institūcija Altum” 3.1.1.7.i.investīcijas “Aizdevumi nekustamā īpašuma attīstītājiem zemas īres maksas mājokļu būvniecībai” īstenošanai pirms Latvijas Atveseļošanas un noturības mehānisma plāna ceturtā papildinājuma apstiprināšanas Eiropas Padomē.
· 9. Ekonomikas ministrijai sadarbībā ar Finanšu ministriju nekavējoties informēt Ministru kabinetu gadījumā, ja netiek saņemts pozitīvs Eiropas Padomes lēmums attiecībā uz rosinājumu palielināt finansējumu 3.1.1.7.i. investīcijas “Aizdevumi nekustamā īpašuma attīstītājiem zemas īres maksas mājokļu būvniecībai” pasākumu īstenošanai.

